**DĖL ROKIŠKIO RAJONO SAVIVALDYBĖS TARYBOS 2019 M. GEGUŽĖS 31 D. SPRENDIMO NR. TS-131 „DĖL ROKIŠKIO RAJONO STRATEGINIO PLANAVIMO KOMISIJOS SUDARYMO“ DALINIO PAKEITIMO**

2020 m. rugsėjo 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Užimtumo tarnybos prie socialinės apsaugos ir darbo ministerijos Panevėžio klientų aptarnavimo departamento 2020 m. rugsėjo 8 d. raštu Nr. SD(19.4)-6168 „Dėl atstovo delegavimo į Rokiškio rajono strateginio planavimo komisiją“, Rokiškio rajono savivaldybės taryba n u s p r e n d ž i a:

Iš dalies pakeisti Rokiškio rajono savivaldybės tarybos 2019 m. gegužės 31 d. sprendimo Nr. TS-131 „Dėl Rokiškio rajono strateginio planavimo komisijos sudarymo“ 2 punktą ir vietoje žodžių „Virginijų Strazdą – Užimtumo tarnybos prie Lietuvos Respublikos socialinės apsaugos ir darbo ministerijos Panevėžio klientų aptarnavimo departamento Rokiškio skyriaus vedėją“ įrašyti žodžius „Dalią Starkuvienę – Užimtumo tarnybos prie Lietuvos Respublikos socialinės apsaugos ir darbo ministerijos Panevėžio klientų aptarnavimo departamento Rokiškio skyriaus vedėją“.

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Agnė Grizevičiūtė

Rokiškio rajono savivaldybės tarybai

**DĖL ROKIŠKIO RAJONO SAVIVALDYBĖS TARYBOS 2019 M. GEGUŽĖS 31 D. SPRENDIMO NR. TS-131 „DĖL ROKIŠKIO RAJONO STRATEGINIO PLANAVIMO KOMISIJOS SUDARYMO“ DALINIO PAKEITIMO**

**AIŠKINAMASIS RAŠTAS**

2020-09-08

Rokiškis

**Parengto sprendimo projekto tikslai ir uždaviniai:**: Šiuo sprendimo projektu siūloma iš dalies pakeisti Rokiškio rajono savivaldybės strateginio planavimo komisijos sudėtį pasikeitus socialinio-ekonominio partnerio atstovui. Šiuo sprendimu įgyvendinami Rokiškio rajono savivaldybės Strateginio planavimo organizavimo tvarkos aprašo reikalavimai.

**Šiuo metu esantis teisinis reglamentavimas**: Rokiškio rajono savivaldybės tarybos 2016 m. vasario 19 d. sprendimu Nr. TS-21 patvirtintas Rokiškio rajono savivaldybės strateginio veiklos planavimo tvarkos aprašas.

**Spendimo projekto esmė**: Savivaldybės taryba savo įgaliojimų laikui gali sudaryti nuolatines komisijas. Remdamasi Rokiškio rajono savivaldybės tarybos 2016 m. vasario 19 d. sprendimu Nr. TS-21 patvirtintu Rokiškio rajono savivaldybės strateginio veiklos planavimo tvarkos aprašu, Rokiškio rajono strateginio planavimo komisija (toliau – Komisija) stebi ir vertina Savivaldybės strateginių planų, plėtro programų rengimo, įgyvendinimo procesą, aprobuoja strateginius tikslus bei programas, metines ataskaitas, teikia pasiūlymus dėl strateginio planavimo proceso tobulinimo, strateginių planų ar programų keitimo bei papildymo. Komisiją sudaro savivaldybės tarybos pirmininkas, savivaldybės tarybos komitetų pirmininkai, administracijos direktorius, taip pat Komisijos darbe patariamojo balso teise pakviesti dalyvauti savivaldybės socialinių-ekonominių partnerių atstovai. 2020 m. rugsėjo 8 d. buvo gautas socialinio-ekonominio partnerio – Užimtumo tarnybos prie LR socialinės apsaugos ir darbo ministerijos raštas Nr. SD(19.4)-6168 „Dėl atstovo delegavimo į Rokiškio rajono strateginio planavimo komisiją“, kuriuo Rokiškio rajono strateginio planavimo komisijos veikloje dalyvauti deleguojama Užimtumo tarnybos prie Lietuvos Respublikos socialinės apsaugos ir darbo ministerijos Panevėžio klientų aptarnavimo departamento Rokiškio skyriaus vedėja Dalia Starkuvienė. Todėl pasikeitus vieno iš socialinių-ekonominių partnerių – Užimtumo tarnybos prie Lietuvos Respublikos socialinės apsaugos ir darbo ministerijos Panevėžio klientų aptarnavimo departamento Rokiškio skyriaus vedėjui vietoje Virginijaus Strazdo siūloma įrašyti Dalią Starkuvienę.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi Rokiškio rajono savivaldybės strateginio planavimo organizavimo tvarkos aprašo reikalavimų;

**neigiamos** – nėra.

**Kokia sprendimo nauda Rokiškio rajono gyventojams.** Atnaujintos sudėties Rokiškio rajono strateginio planavimo komisija užtikrins savivaldybės strateginio planavimo proceso tęstinumą.

**Finansavimo šaltiniai ir lėšų poreikis:** sprendimui įgyvendinti nebus naudojamos savivaldybės biudžeto lėšos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų

skyriaus vyriausioji specialistė Agnė Grizevičiūtė